钦定古今图书集成/历象汇编/乾象典/第054卷 > 左辖右辖
## 钦定古今图书集成/历象汇编/乾象典/第054卷 > 左辖右辖

按：《星经》阙，《史记天官书》《汉书天文志》俱不载。

按：《晋书天文志》：“辖星傅轸两傍，主王侯。左辖为王者
同姓，右辖为异姓。”

按：《隋书》《宋史天文志》俱同。

按《观象玩占》，“轸东一小星曰左辖，主同姓诸侯。西一
小星曰右辖，主异姓诸侯。一曰北星曰辖，南星曰膏，
皆去轸七寸；一曰辖，去轸五寸；膏，去轸一尺。”